ועדת הכנסת, כנסת 24, פרוטוקול מספר 3, 2021-07-20 10:30

ניר אורבך: בוקר טוב לכולם, אני פותח את ישיבת ועדת הכנסת.

ניר אורבך: יום שלישי, י"א באב תשפ"א, 20 ביולי 2021.

ניר אורבך: על סדר היום בקשת יושב-ראש ועדת החוקה, חוק ומשפט להקדמת דיון בהצעת חוק הכניסה לישראל (הוראת שעה – נגיף הקורונה החדש), התשפ"א-2021 (מ/1425), לפני הקריאה השנייה והשלישית.

ניר אורבך: אני מבקש מחבר הכנסת איתן גינזבורג לנמק את הבקשה.

איתן גינזבורג: תודה, אדוני היושב-ראש.

איתן גינזבורג: ועדת החוקה, חוק ומשפט עובדת ממש ברגעים אלה על תיקון חוק הכניסה לישראל (נגיף הקורונה החדש) בכל הנוגע להארכת תוקף האפשרות להשאיר כאן עובדים זרים בסיעוד שהחלו את תפקידם, ובגלל לוחות הזמנים צריכים לעזוב את הארץ.

איתן גינזבורג: מבקשים לתקן את החוק באופן כזה שבמקום שמונה שנים, 13 שנה וכו'.

איתן גינזבורג: מכיוון שאנחנו בתקופה של קורונה, אנחנו רוצים להקדים את הדיון.

איתן גינזבורג: היום אמורים לסיים את הדיון בוועדה.

איתן גינזבורג: אנחנו מבקשים הקדמת דיון לקריאה השנייה ולקריאה השלישית, כדי שנוכל לדון במליאה ולאשר את זה ולגרום לאותם עובדים זרים שנותנים טיפול סיעודי למטופלים להמשיך לתת להם את הטיפול המסור, בלי חשש שהם יצטרכו לעזוב בתקופת הקורונה.

איתן גינזבורג: אני אודה לחברי הוועדה על אישור הקדמת הדיון.

ניר אורבך: חבר הכנסת גינזבורג, תודה רבה.

ניר אורבך: יש מישהו מחברי הכנסת שרוצה להוסיף משהו לפני שנעבור להצבעה?

רם שפע: אנחנו בהחלט בעד.

ניר אורבך: תודה.

ניר אורבך: אנחנו עוברים כרגע להצבעה, מי בעד?

ניר אורבך: מי נגד?

ניר אורבך: מי נמנע?

ניר אורבך: אושרה.

ניר אורבך: פה אחד הוועדה מאשרת את הבקשה.

ניר אורבך: אני מתכבד לנעול את הישיבה.

ניר אורבך: שנמשיך כך בצורה חלקה ומהירה להתקדם.

ניר אורבך: תודה רבה.